ועדת הכלכלה, כנסת 15, פרוטוקול מספר 189, 2000-09-11 11:30

חברי הוועדה: זאב בוים נעמי חזן נחום לנגנטל אברהם רביץ יורי שטרן

מוזמנים: אמיר ברקן אגף תקציבים, משרד האוצר דרורה ליפשיץ לשכה משפטית, משרד האוצר תנ"צ עוזי גורן סגן ראש אט"ל סנ"צ בלהה חרחס רמ"ד מסחר באט"ל עודד ברוק, עו"ד לשכה משפטית, משרד הפנים צביקה ליברמן אגף הטכסטיל והאופנה, התאחדות התעשיינים אברהם חצור אגף הטכסטיל והאופנה, התאחדות התעשיינים דוד בוקאי אגף הטכסטיל והאופנה, התאחדות התעשיינים יאיר רוטלוי אגף הטכסטיל והאופנה, התאחדות התעשיינים גזי קפלן אגף המזון, התאחדות התעשיינים צביקה גולדשטיין מנהל אגף המזון, התאחדות התעשיינים שי וקסמן יו"ר האגודה להנדסה אזרחית, לשכת המהנדסים והאדריכלים ישראל גודוביץ יו"ר אגודת האדריכלים ומתכנני הערים בישראל יעקב תלמודי ארגון האקדמאים העצמאיים איתן עמיר ארגון האקדמאים העצמאיים יהושע יעיש האגף לאיגוד מקצועי, ההסתדרות החדשה שלום עזרא האגף לאיגוד מקצועי, ההסתדרות החדשה מיכאל הימלפרב מנהל חטיבת הקבלנים החוזיים וסמנכ"ל התאחדות הקבלנים והבונים

קצרנית: נושא:

קצרנית: הצעת חוק חובת המכרזים (תיקון – העדפת תוצרת הארץ), התש"ס-2000, של קבוצת חברי כנסת.

קצרנית: הצעת חוק חובת המכרזים (תיקון –העדפת תוצרת הארץ), התשנ"ט-1999, של חבר הכנסת יורי שטרן.

קצרנית: הצעת חוק חובת המכרזים (תיקון – העדפת תוצרת הארץ), התש"ס-2000, של קבוצת חברי כנסת, והצעת חק חובת המכרזים (תיקון –העדפת תוצרת הארץ) התשנ"ט-1999, של חבר הכנסת יורי שטרן

אברהם פורז: רבותי, אנחנו דנים בשתי הצעות חוק: הצעה אחת של חבר הכנסת לנגנטל, כץ ואחרים, שמספרה פ/1454, וההצעה השנייה של יורי שטרן, שמספרה פ/13.

אברהם פורז: שתי אלה נמצאות בדיון בוועדת הכלכלה.

אברהם פורז: חבר הכנסת שטרן, בבקשה.

יורי שטרן: את הצעת החוק הזאת הגשתי פעם ראשונה בכנסת הקודמת כאשר הצטברו הנתונים על מספר רב של פרוייקטים לאומיים שהועברו באמצעות המשרדים לחברות זרות.

יורי שטרן: מדובר היה על פרוייקטים שלא היו פתוחים לחברות ישראליות.

יורי שטרן: מלכתחילה נשללה מהחברות הישראליות הזכות להשתתף בפרוייקטים האלה, במכרזים האלה.

יורי שטרן: הכלל שנקבע בזמנו בחוק המכרזים אמר שלתוצרת הארץ תנתן עדיפות עד 15% במחיר, כאשר משום מה זה לא הופעל כשדובר בעבודות שהן מסוג של שירות מקצועי – עבודת מהנדסים, עבודת מתכננים.

יורי שטרן: מצאתי לנכון, בעזרה ובתמיכה של אירגון האקדמאים העצמאיים, להגיש הצעת חוק שכוללת שני סעיפים מהותיים: סעיף אחד שאומר שלא יכול להיות מכרז שלא פתוח למשתתפים ישראלים, וסעיף שני, שההגדרות בחוק המכרזים, שמדברות על עדיפות לתוצרת הארץ, יכללו את השירותים המקצועיים, וזאת לפי איזה שהוא דירוג של שר התעשייה והמסחר.

יורי שטרן: כשהגשתי את החוק היה לי ויכוח ארוך מאוד עם משרד המשפטים, שהוא זה שאחראי על חוק המכרזים.

יורי שטרן: היועצים המשפטים של משרד המשפטים ניסו לשכנע אותי שגם במסגרת הקיימת הדרישות האלה נענות.

יורי שטרן: החוק בכנסת הקודמת, בגלל התנגדות של משרד המשפטים, לא התקדם.

יורי שטרן: מאז ממשיכים עם מכרזים שסגורים לחברות ישראליות.

אברהם פורז: האם זה חוקי לכתוב במכרז שרק זר יכול להשתתף בו?

יורי שטרן: כותבים חברה בינלאומית או משהו כזה.

יורי שטרן: למשרד התחבורה, למשל, ידוע מראש שבתחום X אין חברות ישראליות בעלות נסיון.

יורי שטרן: הידע הזה הוא ידע מיושן, הוא לא לוקח בחשבון שני מרכיבים שהשתנו בעשור האחרון: א.

יורי שטרן: שבעקבות גל העליה הגדול הגיעו אלינו מומחים בתחומים שעד כה לא היו מסופקים בארץ.

יורי שטרן: ב.

יורי שטרן: שצמחו אצלינו חברות גדולות מאוד שמבצעות פרוייקטים גדולים במדינות השלישיות.

יורי שטרן: יש פה שרירות לב של אנשים שחושבים שהם יודעים את הכל ושרק לזרים יש את הידע.

יורי שטרן: כך הם מנצלים את תנאי המכרז, או עושים את זה ללא מכרז.

יורי שטרן: טיפלתי בעניין הימאים הישראלים והעברת קווי אספקה לחברות זרות.

יורי שטרן: במכרז לשירותי הובלה ימי זכו חברות זרות.

יורי שטרן: כשדנתי בנושא הזה בוועדה לעובדים זרים, קיבלתי חוות דעת ממשרד המשפטים שאמרה שחוק המכרזים לא חל על שירותים.

אתי בנדלר: זה נשמע מאוד מוזר, כי בסעיף 2 נאמר במפורש "או לרכישת שירותים".

דרורה ליפשיץ: זה לא חוק חובת המכרזים.

דרורה ליפשיץ: כנראה אתה מתכוון לחוות דעת שאומרת שחלקים מסויימים בתקנות העדפת תוצרת הארץ לא חלות על שירותים.

יורי שטרן: תקנות אמורות לפרש את החוק.

דרורה ליפשיץ: חוק חובת המכרזים קובע חובת מכרזים, לא רק העדפה של תוצרת הארץ.

יורי שטרן: אני חושב שלא במקרה גם חברי כנסת אחרים, כמו חבר הכנסת נחום לנגנטל שמכיר את המטריה הזאת מקרוב, הגישו את אותה הצעת חוק.

יורי שטרן: אני חושב שאנחנו צריכים לקדם את החקיקה הזאת.

יורי שטרן: מבחינת הדוגמאות יושבים פה אנשים שיכולים לתת רשימה שלמה של פרוייקטים וכמה שעות עבודה ומקומות עבודה הם איבדו כתוצאה מהטיפול הממשלתי בפרוייקטים הלאומיים.

יורי שטרן: אני לא קובע מראש שהכל היה צריך להשאר בידיים ישראליות, אבל איך שזה ברח מידינו זה לא היה תקין ולא היה מבוסס על מתן עדיפות לתוצרת הארץ.

נחום לנגנטל: הפועלים, בסופו של דבר, יהיו תורכים.

נחום לנגנטל: השאלה מי תהיה החברה שתעסיק אותם – האם זאת תהיה חברה ישראלית או חברה זרה.

נחום לנגנטל: ברשות שדות התעופה מאוד התאמצנו.

נחום לנגנטל: בהתחלה זכו חברות תורכיות שהביאו הרבה תורכים לעבוד.

נחום לנגנטל: הבעיה היא בעיה מאוד גדולה.

נחום לנגנטל: בהרבה פרוייקטים לאומיים הרגשתי רע מאוד.

נחום לנגנטל: רצינו לעודד פרוייקטים לאומיים, אבל התוצאה היתה שכמעט בשום דבר חברות ישראליות לא הצליחו לזכות, וזה בגלל תנאי המכרז.

נחום לנגנטל: היו לי הרבה שיחות עם הרבה יועצים משפטיים של כל המשרדים.

נחום לנגנטל: הדבר הזה בעייתי מאוד.

נחום לנגנטל: אני מכיר את ההסכמים ההדדיים שקיימים עם כולם.

נחום לנגנטל: בכלל, כל חוק המכרזים צריך לעבור רוויזיה.

נחום לנגנטל: יש כבר מקצועות שהתפתחו כתוצאה מחוק המכרזים.

אברהם פורז: האבות של חוק חובת המכרזים הם מרדכי וירשובסקי ואוריאל לין.

אברהם פורז: הם כתבו שכל דבר חייב במכרז, חוץ ממה שפטור בתקנות.

אברהם פורז: ככה הם העבירו את החוק.

אברהם פורז: אחר כך היו צריכים שרי האוצר והביטחון להביא תקנות, לפי חוק חובת המכרזים, מה פטור.

אברהם פורז: מאחר שחוק חובת המכרזים נחקק בוועדת החוקה, הטילו עלי לעשות את התקנות.

אברהם פורז: ב-30 ישיבות נכנסנו לכל העניין.

אברהם פורז: אנחנו לא רוצים שיהיה פה מצב שזוכים בעבודות מכוח פרוטקציה.

אברהם פורז: כל אחד מאיתנו היה רוצה שלא יהיו מכרזים, שלא יהיה כלום.

נחום לנגנטל: כשעבדתי בתפקיד ביצועי מאוד לא אהבתי שהיה לי שיקול דעת, כי זה מזמין לחצים לא נעימים.

נחום לנגנטל: אם כבר היו 30 ישיבות על תקנות המכרזים, אז אולי ראוי לעשות ישיבה מספר 31 כדי לראות מה אפשר עוד לעשות.

נחום לנגנטל: השאלה היא מי זה הLEADER של החברה שניגשת.

נחום לנגנטל: זה בא במעטה של נסיון וכל מיני דברים אחרים.

נחום לנגנטל: בהרבה פרוייקטים חייבנו גם שיהיה גורם ישראלי בחברה שמתמודדת.

נחום לנגנטל: אני מודה שההצעה שהגשנו לא ממש שלמה, אבל זה בבחינת משהו שיכול לזרז קצת את העניין.

גבריאלה כהן: ההסכם של הרכש הממשלתי כולל גם רשימה של שירותים.

גבריאלה כהן: אצלינו היא מוגבלת יותר.

גבריאלה כהן: הכיוון הוא להרחיב אותה כמה שיותר.

אברהם פורז: אנחנו כרגע סוגרים את ישיבת ועדת הכלכלה.